**Reflecții**

*Camelia Ardelean*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poetu-i valoros, mergând spre moarte.

Veți spune, poate: este un truism!

Nu vreau să cad în ieftin patetism,

Dar astăzi nu-i de-ajuns să ai doar carte,

Căci "partea"-n van se lasă așteptată,

O vezi doar dacă minți ori dacă furi,

Sau dacă, în muzeul de figuri

Din ceară, te alături la erată.

De câinii sunt plecați la vânătoare,

Caii nu mor, căci au avut noroc,

Dar când dulăii s-au întors în joc,

Nu-i mai salvează nicio ursitoare.

Mă urmărește-amarnic vechea temă:

„Profet în țara lui nimeni nu e”!

Mai bine-un absolvent de "abc",

Decât făuritor de stratagemă!

Mă-ntorc tăcut la simpla meserie

De saltimbanc al șahului ocult.

Prefer ca nechezatul să-mi ascult,

Decât să zburd prin lătrături o mie!